**Németes programsorozat a nyelvi tehetséggondozás jegyében**

**A Nemzeti Tehetség Program támogatásával olyan kulturális programokon vettek részt bolyais németesek, amely nyelvtudásuk gyarapítása mellett országismereti, történelmi információkkal és művészeti élményekkel gazdagították őket.**

**Kirándulás Budapesten**

Egy egész napos kirándulás keretei között lehetőségük nyílt a Dohány utca zsinagóga megtekintésére, majd a nap további részében a Víg Szalonban egy izgalmas drámapedagógiai foglalkozás keretei között hangolódtak rá az esti előadásra, A diktátorra. Az előadás sajátos burleszk elemek segítségével világított rá a diktatúra természetrajzára, s egyben a német történelem egy nehéz korszakára.

**Nálunk járt a Deutsche Bühne Ungarn**.

A szekszárdi színház egy izgalmas osztálytermi előadást hozott a Bolyaiba „Minden, ami szép” (All das Schöne) címmel.

A monodráma főhősnője, a depresszióval küzdő lány felidézi az előadás során az utat, amely ide vezetett. Életének legfontosabb állomásai elevenednek meg, amelyek megformálásához a közönség segítségét is igénybe vette, a darab során diákjaink vették át az apa, az anya, a férj és az állatorvos szerepét.

Mindnyájunk számára nagy élmény volt!

A programsorozat június 5-én folytatódik a németes tehetségnappal.